BIG แจ้งเลิกบ.ย่อย “บิ๊ก คาเมร่า โฮลดิ้ง” ยันไม่กระทบธุรกิจ
BIG แจ้งเลิกบ.ย่อย "บิ๊ก คาเมร่า โฮลดิ้ง" ยันไม่กระทบธุรกิจ
9 มิ.ย. 2563

บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท บิ๊ก คาเมร่า โฮลดิ้ง จำกัด ซึ่งเป็นบริษัทย่อยที่บริษัทฯถือหุ้น 99.99% ของจำนวนหุ้นทั้งหมดในบริษัทย่อยนี้ ได้เลิกกิจการตามมติของที่ประชุมวิสามัญผู้ถือหุ้นของบริษัทย่อยดังกล่าว เมื่อวันที่ 5 มิ.ย.63 เนื่องจากบริษัทย่อยดังกล่าวได้จัดตั้งขึ้นเพื่อใช้ในการดำเนินธุรกิจในต่างประเทศ แต่ปัจจุบันบริษัทย่อยไม่ได้มีการลงทุนกิจการใดในต่างประเทศ
อนึ่ง ไม่มีผลกระทบใดๆต่อการดำเนินงานของบริษัทฯ อย่างไรก็ตาม บริษัทฯจะได้รับประโยชน์จากการเลิกกิจการของบริษัทย่อยนี้ ในแง่ของการลดค่าใช้จ่ายในการบริหารสำหรับบริษัทย่อย
ทั้งนี้ บริษัทย่อยดังกล่าว ได้จดทะเบียนเลิกกิจการต่อกระทรวงพาณิชย์แล้ว เมื่อวันที่ 8 มิ.ย.63 และอยู่ระหว่างการชำระบัญชีในขณะนี้ โดยผู้ชำระบัญชีของบริษัทย่อยคือ นางวรรณ์กมล เธียรกาญจนวงศ์ และ นายธนสิทธิ์ เธียรกาญจนวงศ์